pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ.  10/2542

เรื่อง  การยกเว้นค่าธรรมเนียมการยื่นแบบแสดงรายการข้อมูล

การเสนอขายหลักทรัพย์สําหรับบริษัทที่ออกหลักทรัพย์

ซึ่งประสบปัญหาในการดําเนินงาน

                              

          อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535   สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 22/2541  เรื่อง การยกเว้นค่าธรรมเนียมการยื่นแบบแสดงรายการข้อมูลการเสนอขายหลักทรัพย์สําหรับสถาบันการเงินที่คณะกรรมการองค์การเพื่อการปฏิรูประบบสถาบันการเงินสั่งปิดกิจการ ลงวันที่ 22 พฤษภาคม พ.ศ. 2541 


ข้อ ๒ ในประกาศนี้

          "บริษัทที่ประสบปัญหาในการดําเนินงาน" หมายความว่า

          (1) บริษัทที่ออกหลักทรัพย์ซึ่งเป็นสถาบันการเงินที่คณะกรรมการองค์การเพื่อการปฏิรูประบบสถาบันการเงินเห็นว่าไม่อาจแก้ไขหรือฟื้นฟูฐานะหรือการดําเนินงานได้

          (2) บริษัทที่ออกหลักทรัพย์ซึ่งเป็นสถาบันการเงินที่ถูกทางการแทรกแซงการดําเนินงาน เมื่อวันที่ 17 พฤษภาคม พ.ศ. 2541  และวันที่ 14 สิงหาคม พ.ศ. 2541  ทั้งนี้ เฉพาะสถาบันการเงินที่ถูกกําหนดให้ต้องทําการควบหรือรวมกับสถาบันการเงินอื่น


ข้อ ๓ ให้บริษัทที่ประสบปัญหาในการดําเนินงานได้รับยกเว้นการชําระค่าธรรมเนียมเพิ่มเติมเป็นรายปีซึ่งต้องชําระตามส่วนของผู้ถือหุ้นตามงบการเงินสําหรับงวดประจําปีบัญชี ตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 10/2541  เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 10 เมษายน พ.ศ. 2541


ข้อ ๔ การยกเว้นการชําระค่าธรรมเนียมตามข้อ 3 ให้เป็นไปดังนี้

          (1) บริษัทที่ประสบปัญหาในการดําเนินกิจการตามนิยามในข้อ 2(1) ให้เริ่มตั้งแต่งบการเงินประจํางวดการบัญชี ปี 2540 เป็นต้นไป

          (2) บริษัทที่ประสบปัญหาในการดําเนินกิจการตามนิยามในข้อ 2(2) ให้เริ่มตั้งแต่งบการเงินประจํางวดการบัญชี ปี 2541 เป็นต้นไป


ผู้มีอํานาจลงนาม - ประกาศ  ณ   วันที่   30  มีนาคม   พ.ศ. 2542

 

 

                                                   (นายปกรณ์  มาลากุล  ณ อยุธยา)

                                                                เลขาธิการ

                                  สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 5/2547         

เรื่อง   ยกเลิกประกาศคณะกรรมการกํากับหลักทรัพย์

และตลาดหลักทรัพย์เกี่ยวกับหลักทรัพย์ประเภทออปชัน

                                 
 

อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิก

(1) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 6/2542เรื่อง การกําหนดประเภทหลักทรัพย์เพิ่มเติม (ฉบับที่ 3) ลงวันที่ 22 กุมภาพันธ์ พ.ศ. 2542

(2) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2542เรื่อง กําหนดหลักทรัพย์อื่นที่มิให้นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับ ลงวันที่ 22 กุมภาพันธ์ พ.ศ. 2542


ข้อ ๒ ประกาศนี้ให้ใช้บังคับตั้งแต่วันที่ 6 มกราคม พ.ศ. 2547  เป็นต้นไป


ผู้มีอํานาจลงนาม -         ประกาศ   ณ  วันที่  23 มกราคม พ.ศ. 2547                                   

 

                                                                               ร้อยเอก  สุชาติ   เชาว์วิศิษฐ

                                                                          รัฐมนตรีว่าการกระทรวงการคลัง

                                                          ประธานกรรมการ คณะกรรมการกํากับหลักทรัพย์

                                                                                     และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  13/2542

เรื่อง วิธีการคํานวณมูลค่าทรัพย์สินสุทธิของกองทุนรวม

                                                  

 

          อาศัยอํานาจตามความในข้อ 25 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

          “กองทุนรวม” หมายความว่า   กองทุนปิดและกองทุนเปิด

          “กองทุนปิด” หมายความว่า  กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ

          “กองทุนเปิด” หมายความว่า  กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ

          “บริษัทจัดการ” หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม

          “สมาคม” หมายความว่า  สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน และได้รับความเห็นชอบจากสํานักงานเพื่อดําเนินการใด ๆ ตามประกาศนี้และประกาศที่เกี่ยวข้อง

          “สํานักงาน” หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ในการคํานวณมูลค่าทรัพย์สินสุทธิของกองทุนรวม ให้บริษัทจัดการใช้การคํานวณมูลค่าตามหลักเกณฑ์และวิธีการที่สมาคมกําหนดโดยความเห็นชอบของสํานักงาน 


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่    29   เมษายน   พ.ศ.  2542

 

 

                                                            (นายปกรณ์  มาลากุล ณ อยุธยา)

                                                                        เลขาธิการ

                                           สํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง การกําหนดจํานวนคนต่างด้าวซึ่งจะมีถิ่นที่อยู่ในราชอาณาจักร

ประจําปี พ.ศ. 2550

--------------------------------------------------

          โดยที่รัฐมนตรีว่าการกระทรวงมหาดไทย โดยอนุมัติของคณะรัฐมนตรี เห็นควรกําหนดให้คนต่างด้าวทั้งที่มีสัญชาติและไร้สัญชาติ เข้ามามีถิ่นที่อยู่ในราชอาณาจักร ประจําปี พ.ศ. 2550 ได้ตามจํานวนที่กําหนดไว้ในประกาศนี้

          อาศัยอํานาจตามความในมาตรา 40 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย โดยอนุมัติของคณะรัฐมนตรี จึงประกาศกําหนดจํานวนคนต่างด้าว ซึ่งจะมีถิ่นที่อยู่ในราชอาณาจักร ประจําปี พ.ศ. 2550 ไว้ดังต่อไปนี้


ข้อ ๑ หนึ่งร้อยคน สําหรับคนต่างด้าวที่มีสัญชาติของแต่ละประเทศ

          บรรดาอาณานิคมของประเทศหนึ่งรวมกันหรือแต่ละอาณาจักรซึ่งมีการปกครองตนเองให้ถือเป็นประเทศหนึ่ง


ข้อ ๒ ห้าสิบคน สําหรับคนต่างด้าวไร้สัญชาติ


ผู้มีอํานาจลงนาม - ประกาศ ณ วันที่ 9 พฤษภาคม พ.ศ. 2550

 

อารีย์ วงศ์อารยะ

รัฐมนตรีว่าการกระทรวงมหาดไทย
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.  23/2542

                เรื่อง กําหนดกิจการเพิ่มเติมที่ให้สํานักงานบริการด้านหลักทรัพย์ดําเนินการได้

 

          อาศัยอํานาจตามความในข้อ 10 (9) แห่งประกาศคณะกรรมการกํากับหลักทรัพย์และตลาดหลักทรัพย์  ที่ กธ. 42/2541   เรื่อง  หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา  ลงวันที่ 15 พฤศจิกายน พ.ศ. 2541  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 7/2542  เรื่อง กําหนดกิจการเพิ่มเติมที่ให้สํานักงานบริการด้านหลักทรัพย์ดําเนินการได้  ลงวันที่22 กุมภาพันธ์ พ.ศ. 2542


ข้อ ๒ ให้สํานักงานบริการด้านหลักทรัพย์จัดพิมพ์และจัดส่งเอกสารที่เกี่ยวข้องกับการเรียก รับ หรือจ่ายเงินของลูกค้าได้ ภายใต้หลักเกณฑ์ต่อไปนี้

          (1) เอกสารต้องจัดพิมพ์โดยใช้อุปกรณ์คอมพิวเตอร์ที่เชื่อมโยงข้อมูลมาจากระบบคอมพิวเตอร์ของสํานักงานใหญ่ 

          (2)  ผู้ลงนามในเอกสารต้องเป็นพนักงานประจําสํานักงานบริการด้านหลักทรัพย์ที่ได้รับมอบอํานาจจากสํานักงานใหญ่ และต้องมิใช่เจ้าหน้าที่การตลาดหรือเจ้าหน้าที่รับคําสั่งซื้อขายหลักทรัพย์

          (3) เอกสารต้องจัดส่งให้แก่ลูกค้าโดยตรงหรือโดยทางไปรษณีย์ลงทะเบียน และต้องไม่ดําเนินการผ่านเจ้าหน้าที่การตลาดหรือเจ้าหน้าที่รับคําสั่งซื้อขายหลักทรัพย์


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ   ณ  วันที่   8  พฤศจิกายน  พ.ศ. 2542

 

 

(นายปกรณ์  มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไท

เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพา

สําหรับคนต่างด้าวสัญชาติลาวและกัมพูชา ที่ได้จัดทําทะเบียนประวัติไว้ใน พ.ศ. 2549

---------------------------------------------------------------

          อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยโดยอนุมัติตามมติของคณะรัฐมนตรี เมื่อวันที่ 30 มกราคม พ.ศ. 2550 ออกประกาศไว้ ดังต่อไปนี้


ข้อ ๑ คนต่างด้าว หมายถึง บุคคลสัญชาติลาวและกัมพูชา ที่มาทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร และได้รับใบอนุญาตทํางาน ตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษลงวันที่ 23 มิถุนายน พ.ศ. 2549 และเป็นคนต่างด้าวที่อยู่ภายใต้เงื่อนไขตามบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาธิปไตยประชาชนลาว และรัฐบาลแห่งราชอาณาจักรกัมพูชา ว่าด้วยความร่วมมือด้านการจ้างแรงงาน


ข้อ ๒ เพื่อประโยชน์ในการปฏิบัติตามข้อตกลงว่าด้วยความร่วมมือด้านการจ้างแรงงานดังกล่าว มิให้นําบทบัญญัติตามมาตรา 12 (3) แห่งพระราชบัญญัติคนเข้าเมือง พ.ศ. 2522 มาใช้บังคับกับคนต่างด้าวตามข้อ 1


ข้อ ๓ หนังสือเดินทาง เอกสารใช้แทนหนังสือเดินทาง และหนังสือรับรองสถานะบุคคลของคนต่างด้าวตามข้อ 1 ให้เป็นไปตามแบบแนบท้ายประกาศฉบับนี้


ข้อ ๔ ให้พนักงานเจ้าหน้าที่สํานักงานตรวจคนเข้าเมืองประทับตราอนุญาตให้คนต่างด้าวซึ่งถือเอกสารตามข้อ 3 อยู่ในราชอาณาจักร เป็นเวลาสองปี เมื่อคนต่างด้าวดังกล่าวอยู่ในราชอาณาจักรครบกําหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีกเพื่อทํางาน ให้สามารถขออยู่ในราชอาณาจักรได้อีกครั้งเดียว เป็นระยะเวลาไม่เกินสองปี

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 9 มีนาคม พ.ศ. 2550

 

อารีย์ วงศ์อารยะ

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 10/2547

เรื่อง  การจดทะเบียนเป็นผู้ประกอบธุรกิจสัญญาซื้อขายล่วงหน้า

ประเภทการเป็นที่ปรึกษาสัญญาซื้อขายล่วงหน้า

                                 

                   อาศัยอํานาจตามความในมาตรา 6  มาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “สํานักงาน”   หมายความว่า สํานักงานคณะกรรมการกํากับหลักทรัพย์และตลาดหลักทรัพย์ 


ข้อ ๒ ผู้ขอจดทะเบียนการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าต้องเป็นนิติบุคคลประเภทใดประเภทหนึ่งดังต่อไปนี้

                   (1) ธนาคารพาณิชย์ตามกฎหมายว่าด้วยการธนาคารพาณิชย์ 

                   (2) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ 

                   (3) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ 


ข้อ ๓ ผู้ขอจดทะเบียนตามข้อ 2  ต้องมีคุณสมบัติดังต่อไปนี้ 

                   (1)  สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของนิติบุคคลนั้น

                   (2)  แสดงได้ว่าจะมีระบบงานที่มีความพร้อมในการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า โดยมีระบบป้องกันความขัดแย้งทางผลประโยชน์และป้องกันการรั่วไหลของข้อมูล ตลอดจนระบบในการควบคุมและติดตามให้มีการปฏิบัติตามระบบที่วางไว้


ข้อ ๔ ให้ผู้ขอจดทะเบียนตามข้อ 2 ยื่นคําขอต่อสํานักงานตามแบบพร้อมเอกสารหลักฐานประกอบคําขอตามที่สํานักงานประกาศกําหนด และให้สํานักงานพิจารณาและสั่งการเกี่ยวกับการขอจดทะเบียนดังกล่าวให้แล้วเสร็จภายในหกสิบวันนับแต่วันที่ได้รับคําขอและเอกสารหลักฐานครบถ้วน


ข้อ ๕ ประกาศนี้ให้ใช้บังคับตั้งแต่วันที่ 6 มกราคม พ.ศ. 2547  เป็นต้นไป


ผู้มีอํานาจลงนาม - ประกาศ   ณ  วันที่  23 มกราคม พ.ศ. 2547

 

 

                                                      ร้อยเอก

                                                                (สุชาติ  เชาว์วิศิษฐ)

                                                         รัฐมนตรีว่าการกระทรวงการคลัง

                                    ประธานกรรมการ  คณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง การขยายเวลาเปิดจุดผ่านแดนถาวรสะพานมิตรภาพไทย - พม่า

อําเภอแม่สอด จังหวัดตาก

-------------------------------------------------------------

          ตามประกาศกระทรวงมหาดไทย เรื่อง การเปิดจุดผ่านแดนถาวรด้านจังหวัดเชียงราย ตากและระนอง ลงวันที่ 11 สิงหาคม 2540 กําหนดให้เปิดจุดผ่านแดนถาวรสะพานมิตรภาพไทย – พม่า อําเภอแม่สอด จังหวัดตาก ตรงข้ามเมืองเมียวดี รัฐกะเหรี่ยง สหภาพพม่า ระหว่างเวลา 06.30 น. - 18.30 น. ของทุกวัน นั้น

          จังหวัดตาก โดยองค์การบริหารส่วนจังหวัดตากและอําเภอแม่สอด ได้กําหนดจัดงาน “คอนเสิร์ตการกุศล สานใจมิตรภาพไทย - เมียนมาร์” ในวันจันทร์ที่ 9 เมษายน 2550 ณ บริเวณสนามกีฬาโรงเรียนสรรพวิทยาคม โดยมีวัตถุประสงค์เพื่อกระชับความสัมพันธ์อันดีระหว่างราษฎรทั้งสองประเทศ

          อาศัยอํานาจตามความในมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศขยายเวลาเปิดจุดผ่านแดนสะพานมิตรภาพ ไทย - พม่า อําเภอแม่สอด จังหวัดตาก ในวันจันทร์ที่ 9 เมษายน 2550 จากเวลา 06.30 น. - 18.30 น. เป็นเวลา 06.30 น. - 24.00 น.


ผู้มีอํานาจลงนาม - ประกาศ ณ วันที่ 5 เมษายน พ.ศ. 2550

 

อารีย์ วงศ์อารยะ

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การเปิดจุดผ่านแดนชั่วคราว

เพื่อดําเนินการตามโครงการก่อสร้างสะพานข้ามแม่น้ําโก-ลก ที่ บูเก๊ะตา

--------------------------------------------------------

          ด้วยรัฐบาลแห่งราชอาณาจักรไทยกับรัฐบาลแห่งประเทศมาเลเซีย ได้มีความตกลงว่าด้วยการก่อสร้างสะพานข้ามแม่น้ําโก-ลก ที่บูเก๊ะตา ซึ่งลงนาม เมื่อวันที่ 14 ตุลาคม 2547 กําหนดให้มีความร่วมมือในการก่อสร้างสะพานข้ามแม่น้ําโก-ลก เชื่อมระหว่างพื้นที่บ้านบูเก๊ะตา อําเภอแว้ง จังหวัดนราธิวาส กับบ้านบูเก๊ะบุหงา รัฐกลันตัน ประเทศมาเลเซีย

          เพื่ออํานวยความสะดวกในการก่อสร้างสะพานข้ามแม่น้ําโก-ลก ดังกล่าว ให้สามารถดําเนินการไปด้วยความเรียบร้อย และให้การปฏิบัติเป็นไปโดยถูกต้องตามกฎหมาย และระเบียบของทางราชการ อาศัยอํานาจตามมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศเปิดจุดผ่านแดนชั่วคราว ณ บริเวณพื้นที่ก่อสร้างสะพานข้ามแม่น้ําโก-ลก ที่บ้านบูเก๊ะตา อําเภอแว้ง จังหวัดนราธิวาส ตรงข้ามบ้านบูเก๊ะ บุหงา รัฐกลันตัน ประเทศมาเลเซีย สําหรับให้บุคคล เจ้าหน้าที่ เครื่องจักร วัสดุอุปกรณ์ รวมทั้งพาหนะที่เกี่ยวข้อง ผ่านเข้า - ออกเขตก่อสร้างสะพานข้ามแม่น้ําโก-ลกฯ ดังกล่าว แต่ไม่รวมถึงการสัญจรไปมา ของบุคคลหรือพาหนะอื่น ที่ไม่มีหน้าที่เกี่ยวข้องกับการก่อสร้างสะพานฯ ทั้งนี้ การกําหนดพื้นที่เขตก่อสร้างและพิธีการต่างๆ ที่เกี่ยวข้องในการผ่านเข้า - ออก เขตก่อสร้าง ให้เป็นไปตามข้อปฏิบัติว่าด้วยเขตก่อสร้าง (Free Construction Zone) ภายใต้ความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศมาเลเซีย ว่าด้วยการก่อสร้างสะพานข้ามแม่น้ําโก-ลก ที่บูเก๊ะตา ลงวันที่ 14 ตุลาคม 2547

          ให้ส่วนราชการที่เกี่ยวข้องเข้มงวดกวดขันในเรื่องการรักษาความปลอดภัยในพื้นที่ก่อสร้างและบริเวณใกล้เคียง และรวมไปถึงการเข้มงวดกวดขันในเรื่องการลักลอบยาเสพติด อาวุธสงครามและสิ่งผิดกฎหมายอื่นๆ ตลอดจนควบคุมดูแลการปฏิบัติงานในการก่อสร้างสะพานฯ ให้เป็นไปตามกฎหมายและระเบียบที่เกี่ยวข้องด้วย เมื่อการก่อสร้างสะพานแล้วเสร็จให้ปิดจุดผ่านแดนชั่วคราวดังกล่าว

          ทั้งนี้ ตั้งแต่วันที่ 1 มกราคม พ.ศ. 2550 เป็นต้นไป


ผู้มีอํานาจลงนาม - ประกาศ ณ วันที่ 28 ธันวาคม พ.ศ. 2549

 

อารีย์ วงศ์อารยะ

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การเปิดจุดผ่านแดนถาวรสะพานมิตรภาพ 2 (มุกดาหาร - สะหวันนะเขต)

บ้านสงเปือย ตําบลบางทรายใหญ่ อําเภอเมืองมุกดาหาร จังหวัดมุกดาหาร

--------------------------------------------------

          ด้วยรัฐบาลแห่งราชอาณาจักรไทย และรัฐบาลแห่งสาธารณรัฐประชาธิปไตยประชาชนลาว ได้เห็นชอบร่วมกันให้มีการก่อสร้างสะพานมิตรภาพ 2 (มุกดาหาร - สะหวันนะเขต) บริเวณบ้านสงเปือย ตําบลบางทรายใหญ่ อําเภอเมืองมุกดาหาร จังหวัดมุกดาหาร ตรงข้ามกับบ้านนาแก เมืองไกสอนพมวิหาน แขวงสะหวันนะเขต สาธารณรัฐประชาธิปไตยประชาชนลาว เพื่อเสริมสร้างความสัมพันธ์อันดีระหว่างราชอาณาจักรไทย และสาธารณรัฐประชาธิปไตยประชาชนลาว โดยเชื่อมโยงเส้นทางคมนาคมขนส่งระหว่างสองประเทศ ส่งเสริมการขยายตัวของเศรษฐกิจการค้า และการท่องเที่ยวระหว่างกัน ตลอดจนสนับสนุนการพัฒนาเมืองชายแดน

          อาศัยอํานาจตามมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศเปิดจุดผ่านแดนถาวร ณ สะพานมิตรภาพ 2 (มุกดาหาร - สะหวันนะเขต) บริเวณบ้านสงเปือย ตําบลบางทรายใหญ่ อําเภอเมืองมุกดาหาร จังหวัดมุกดาหาร ตรงข้ามกับบ้านนาแก เมืองไกสอนพมวิหาน แขวงสะหวันนะเขต สาธารณรัฐประชาธิปไตยประชาชนลาว ระหว่างเวลา 06.00 น. - 22.00 น. ของทุกวัน และกําหนดที่ตั้งด่านตรวจคนเข้าเมืองตั้งอยู่ที่อําเภอเมืองมุกดาหาร โดยมีช่องทางอนุญาตให้บุคคลหรือพาหนะที่จะเข้ามา หรือออกไปนอกราชอาณาจักร ผ่านการตรวจของพนักงานเจ้าหน้าที่ตรวจคนเข้าเมือง ตามเส้นทางคมนาคมทางบกจากพรมแดนถึงที่ตั้งด่านตรวจคนเข้าเมืองมุกดาหาร

          ทั้งนี้ ตั้งแต่วันที่ 20 ธันวาคม พ.ศ. 2549 เป็นต้นไป


ผู้มีอํานาจลงนาม - ประกาศ ณ วันที่ 18 ธันวาคม พ.ศ. 2549

 

อารีย์ วงศ์อารยะ

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การขยายเวลาเปิดจุดผ่านแดนถาวรสะพานมิตรภาพไทย - พม่า

อําเภอแม่สอด จังหวัดตาก

----------------------------------------------------------------------------------------

          ตามประกาศกระทรวงมหาดไทย เรื่อง การเปิดจุดผ่านแดนถาวรด้านจังหวัดเชียงราย ตากและระนอง ลงวันที่ 11 สิงหาคม 2540 กําหนดให้เปิดจุดผ่านแดนถาวรสะพานมิตรภาพไทย – พม่า อําเภอแม่สอด จังหวัดตาก ตรงข้ามเมืองเมียวดี รัฐกะเหรี่ยง สหภาพพม่า ระหว่างเวลา 08.30 น. - 18.30 น. ของทุกวัน นั้น

          จังหวัดตาก โดยเทศบาลตําบลท่าสายลวด อําเภอแม่สอด จะจัดงานประเพณีลอยกระทงในแม่น้ําเมย บริเวณเชิงสะพานมิตรภาพไทย - พม่า ในระหว่างวันที่ 1 - 5 พฤศจิกายน 2549 เพื่อกระชับความสัมพันธ์อันดีระหว่างราษฎรทั้งสองประเทศ

          อาศัยอํานาจตามความในมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศขยายเวลาเปิดจุดผ่านแดนถาวรสะพานมิตรภาพไทย – พม่า อําเภอแม่สอด จังหวัดตาก ในระหว่างวันที่ 1 - 5 พฤศจิกายน 2549 จากเวลา 08.30 น. - 18.30 น. เป็นเวลา 06.30 น. - 24.00 น.


ผู้มีอํานาจลงนาม - ประกาศ ณ วันที่ 31 ตุลาคม พ.ศ. 2549

 

อารีย์ วงศ์อารยะ

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การกําหนดจํานวนคนต่างด้าวซึ่งจะมีถิ่นที่อยู่ในราชอาณาจักร

ประจําปี พ.ศ. 2549

-------------------------------------------------------------

          โดยที่รัฐมนตรีว่าการกระทรวงมหาดไทย โดยอนุมัติของคณะรัฐมนตรีเห็นควรกําหนดให้คนต่างด้าวทั้งที่มีสัญชาติและไร้สัญชาติ เข้ามามีถิ่นที่อยู่ในราชอาณาจักร ประจําปี พ.ศ. 2549 ได้ตามจํานวนที่กําหนดไว้ในประกาศนี้

          อาศัยอํานาจตามความในมาตรา 40 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย โดยอนุมัติของคณะรัฐมนตรี จึงประกาศกําหนดจํานวนคนต่างด้าว ซึ่งจะมีถิ่นที่อยู่ในราชอาณาจักร ประจําปี พ.ศ. 2549 ไว้ดังต่อไปนี้


ข้อ ๑ หนึ่งร้อยคน สําหรับคนต่างด้าวที่มีสัญชาติของแต่ละประเทศ

          บรรดาอาณานิคมของประเทศหนึ่งรวมกันหรือแต่ละอาณาจักรซึ่งมีการปกครองตนเองให้ถือเป็นประเทศหนึ่ง


ข้อ ๒ ห้าสิบคน สําหรับคนต่างด้าวไร้สัญชาติ


ผู้มีอํานาจลงนาม - ประกาศ ณ วันที่ 21 มิถุนายน พ.ศ. 2549

 

พลอากาศเอก คงศักดิ์ วันทนา

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การขยายเวลาเปิดจุดผ่านแดนถาวรช่องเม็ก อําเภอสิรินธร

จังหวัดอุบลราชธานี

---------------------------------------------------------

          ตามประกาศกระทรวงมหาดไทย เรื่อง การขยายเวลาเปิดจุดผ่านแดนถาวรช่องเม็ก อําเภอสิรินธร จังหวัดอุบลราชธานี ลงวันที่ 19 กรกฎาคม พ.ศ. 2547 กําหนดให้เปิดจุดผ่านแดนถาวรช่องเม็ก อําเภอสิรินธร จังหวัดอุบลราชธานี ตรงข้ามกับด่านสากลบ้านวังเต่า แขวงจําปาสัก สาธารณรัฐประชาธิปไตยประชาชนลาว ระหว่างเวลา 06.00 น. - 18.00 น. ของทุกวัน ไม่เว้นวันหยุดราชการ นั้น

          เพื่ออํานวยความสะดวกในการสัญจรของประชาชน และสนับสนุนการเปิดเดินรถโดยสารประจําทางระหว่างไทย - ลาว เส้นทางอุบลราชธานี - ปากเซ ซึ่งเป็นไปตามมติที่ประชุมคณะกรรมาธิการร่วม ว่าด้วยความร่วมมือ (JC) ไทย - ลาว ครั้งที่ 14 เมื่อวันที่ 23 - 25 มกราคม พ.ศ. 2549 ณ เกาะช้าง จังหวัดตราด

          อาศัยอํานาจตามมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศขยายเวลาเปิดจุดผ่านแดนถาวรช่องเม็ก อําเภอสิรินธร จังหวัดอุบลราชธานี ตรงข้ามกับด่านสากลบ้านวังเต่า แขวงจําปาสัก สาธารณรัฐประชาธิปไตยประชาชนลาว จากเวลา 06.00 น. - 18.00 น. เป็นเวลา 06.00 น. - 20.00 น. ของทุกวัน โดยให้จังหวัดอุบลราชธานีดําเนินการตรวจตราการผ่านแดน ให้เป็นไปตามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาธิปไตยประชาชนลาว ว่าด้วยการเดินทางข้ามแดนระหว่างประเทศทั้งสองซึ่งลงนามเมื่อวันที่ 20 มิถุนายน พ.ศ. 2540 โดยเคร่งครัด

          ทั้งนี้ ตั้งแต่วันที่ 24 กุมภาพันธ์ พ.ศ. 2549 เป็นต้นไป


ผู้มีอํานาจลงนาม - ประกาศ ณ วันที่ 23 กุมภาพันธ์ พ.ศ. 2549

 

พลอากาศเอก คงศักดิ์ วันทนา

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การเปิดจุดผ่านแดนถาวร ณ สะพานข้ามแม่น้ําสายแห่งที่ 2

อําเภอแม่สาย จังหวัดเชียงราย

------------------------------------------------

          ด้วยรัฐบาลแห่งราชอาณาจักรไทยและรัฐบาลแห่งสหภาพพม่า ได้เห็นชอบร่วมกันให้มีการก่อสร้างสะพานข้ามแม่น้ําสายแห่งที่ 2 บริเวณบ้านสันผักฮี้ อําเภอแม่สาย จังหวัดเชียงรายตรงข้ามกับบ้านแม่ขาว จังหวัดท่าขี้เหล็ก ประเทศสหภาพพม่า เพื่อเชื่อมโยงเส้นทางคมนาคมขนส่งระหว่างสองประเทศตลอดจนสนับสนุนการพัฒนาเมืองชายแดน ส่งเสริมการขยายตัวของเศรษฐกิจการค้า และการท่องเที่ยวระหว่างกัน

          อาศัยอํานาจตามมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศเปิดจุดผ่านแดนถาวร ณ สะพานข้ามแม่น้ําสายแห่งที่ 2 บริเวณบ้านสันผักฮี้ อําเภอแม่สาย จังหวัดเชียงราย ตรงข้ามกับบ้านแม่ขาว จังหวัดท่าขี้เหล็กประเทศสหภาพพม่า ระหว่างเวลา 06.30 น. - 18.30 น. ของทุกวัน

          ทั้งนี้ ตั้งแต่วันที่ 22 มกราคม 2549 เป็นต้นไป


ผู้มีอํานาจลงนาม - ประกาศ ณ วันที่ 19 มกราคม พ.ศ. 2549

 

พลอากาศเอก คงศักดิ์ วันทนา

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การขยายเวลาเปิดจุดผ่านแดนถาวร จังหวัดเชียงราย

---------------------------------------------------

          ตามประกาศกระทรวงมหาดไทย เรื่อง การเปิดจุดผ่านแดนถาวรด้านจังหวัดเชียงราย ตาก และระนอง ลงวันที่ 11 สิงหาคม พ.ศ. 2540 กําหนดให้เปิดจุดผ่านแดนถาวรบริเวณสะพานข้ามแม่น้ําสายอําเภอแม่สาย จังหวัดเชียงราย ตรงข้ามเมืองท่าขี้เหล็ก ประเทศสหภาพพม่า ระหว่างเวลา 06.30 น. - 18.30 น.ของทุกวัน นั้น

          โดยที่จังหวัดเชียงรายร่วมกับเทศบาลตําบลแม่สาย กําหนดจัดงานวันขึ้นปีใหม่ประจําปี 2549 ในระหว่างวันเสาร์ที่ 31 ธันวาคม พ.ศ. 2548 ถึงวันอาทิตย์ที่ 1 มกราคม พ.ศ. 2549 เพื่อเป็นการเสริมสร้างความสัมพันธ์อันดีในระดับท้องถิ่นและส่งเสริมการท่องเที่ยวระหว่างประเทศทั้งสอง

          อาศัยอํานาจตามความในมาตรา 11 และมาตรา 23 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย จึงประกาศขยายเวลาเปิดจุดผ่านแดนถาวรบริเวณสะพานข้ามแม่น้ําสาย อําเภอแม่สาย จังหวัดเชียงราย ในวันเสาร์ที่ 31 ธันวาคม พ.ศ. 2548 จากเวลา 06.30 น. - 18.30 น. เป็นเวลา 06.30 น. - 24.00 น.


ผู้มีอํานาจลงนาม - ประกาศ ณ วันที่ 16 ธันวาคม พ.ศ. 2548

 

พลอากาศเอก คงศักดิ์ วันทนา

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 2/2542

เรื่อง  กําหนดหลักทรัพย์อื่นที่มิให้นําบทบัญญัติว่าด้วย

การเสนอขายหลักทรัพย์ต่อประชาชนมาใช้บังคับ

                              

อาศัยอํานาจตามความในมาตรา 14 และมาตรา 63(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ใบสําคัญแสดงสิทธิอนุพันธ์ที่ออกโดยหน่วยงานของรัฐ เป็นหลักทรัพย์ที่มิให้นําบทบัญญัติในหมวด 3 ว่าด้วยการเสนอขายหลักทรัพย์ต่อประชาชนมาใช้บังคับ


ข้อ ๒ หน่วยงานของรัฐตามข้อ 1  ได้แก่ 

(1) กระทรวงการคลัง

(2) ธนาคารแห่งประเทศไทย

(3) กองทุนเพื่อการฟื้นฟูและพัฒนาระบบสถาบันการเงิน


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ  วันที่   4  มกราคม  พ.ศ. 2542

 

 

                                                    (นายธารินทร์   นิมมานเหมินท์)

                                                   รัฐมนตรีว่าการกระทรวงการคลัง

                             ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 7/2542

เรื่อง   กําหนดหลักทรัพย์อื่นที่มิให้นําบทบัญญัติว่าด้วย

การเสนอขายหลักทรัพย์ต่อประชาชนมาใช้บังคับ

-------------------------------------

                    อาศัยอํานาจตามความในมาตรา 14 และมาตรา 63(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535    คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ มิให้นําบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ. 2535  ในหมวด 3 ว่าด้วยการเสนอขายหลักทรัพย์ต่อประชาชน มาใช้บังคับกับออปชัน (option) ที่เป็นหลักทรัพย์


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ    ณ   วันที่  22   กุมภาพันธ์  พ.ศ.  2542

 

 

                                                         (นายธารินทร์  นิมมานเหมินท์)

                                                       รัฐมนตรีว่าการกระทรวงการคลัง

                          ประธานกรรมการ คณะกรรมการกํากับหลักทรัพย์และตลาดหลักทรัพย์